Haswell

Haswell er kodenavnet på en prosessormikroarkitektur utviklet av Intel, og er etterfølgeren til Ivy Bridge-mikroarkitekturen.Intel lanserte Haswell-arkitekturen 4. juni 2013 på Computex Taipei 2013. Haswell bruker 22 nm transistorer. Intel introduserte også nye prosessorer med veldig lavt strømforbruk med Haswell-arkitekturen for bruk i bærbare datamaskiner.


== Design ==
Haswell-arkitekturen ble designet for å optimalisere strømforbruk og ytelsesfordeler ved flyttingen til «ikke-planar» eller «3D» 22 nm transistorer.Haswell har blitt introdusert i tre former:
Skrivebordversjonen (Bruker LGA 1150-sokkelen og LGA 2011-v3-sokkelen): også kjent som Haswell-DT.
Mobil/Laptopversjonen (Bruker PGA-sokkelen): også kjent som Haswell-MB.
BGA-versjonen: Med prosessorer med svært lavt strømforbruk og varmeeffekt.


=== Ytelse ===
Sammenlignet med Ivy Bridge:

Cirka 8 % bedre vektorprosessering.
Opptil 6 % raskere ytelse ved bruk av bare en kjerne/tråd.
6 % bedre ytelse ved bruk av alle kjerner og tråder.
Skrivebordsvarianter av Haswell prosessorer bruker mellom 8 % og 23 % mer strøm enn Ivy Bridge.
Opptil 20 % bedre ytelse ved bruk av den tidligere integrerte HD4000 grafikkprosessoren.
Cirka 3 % bedre total ytelse.
Haswell prosessorer kjører cirka 15 °C varmere enn Ivy Bridge under tung bruk, mens klokkehastigheter så høye som 4,6 Ghz er fortsatt oppnåelige ved hjelp av overklokking.


=== Haswell Refresh ===
Midt i 2014 slapp Intel ut en forbedring av Haswell under navnet Haswell Refresh. Sammenlignet med de originale Haswell gir Haswell Refresh bedre resultater under overklokking.


== Liste over Haswell-prosessorer ==


=== Skrivebordsprosessorer ===

Alle prosessormodellene støtter: MMX, SSE, SSE2, SSE3, SSE4, F16C, BMI1 og 2, Intel SpeedStep Technology (EIST), Intel 64, Intel VT-x, og Smart Cache.
Core i3, i5 og i7 støtter AVX, AVX2, FMA3 og AES-NI.
Core i3 og i7, i tillegg til Core i5-4570T og i5-4570TE, har flere tråder per kjerne (Hyperthreading).
Core i5 og i7 støtter Turbo Boost 2.0.
Selv om det var tidligere støttet på visse modeller, siden august 2014 støtter ikke skrivebordsprosessorer ikke lenger TSX, på grunn av et problem som ble oppdaget.
Prosessormodellene i5-4690K og i7-4790K, kodenavn Devil's Canyon, har bedre intern kjølepasta for å hjelpe kjøling og en forbedret intern spenningsregulator for å hjelpe i ekstreme situasjoner, som for eksempel overklokking.
De har 1,4 milliarder transistorer.
Den integrerte kretsen er 177 mm2 stor.
Pentium G3258 (Pentium 20th Anniversary Edition) prosessoren er den eneste Pentium prosessoren har opplåst multipler, så kan lettere overklokkes.


==== Liste over alle Haswell-skrivebordsprosessorer ====


===== Betydning av suffikser =====
K-prosessorer har opplåst multipler for lettere overklokking.
S-prosessorer har lavere strømforbruk.
T-prosessorer har enda lavere strømforbruk enn S-prosessorer.
R BGA-prosessorer har bedre integrerte grafikkprosessorer.
X betyr fullstendig opplåst multipler for lettere overklokking.


=== Serverprosessorer ===

Alle modeller støtter MMX, SSE, SSE2, SSE3, SSSE3, SSE4, AVX, AVX2, FMA3, F16C, BMI1 og 2, Enhanced Intel SpeedStep Technology (EIST), Intel 64, TXT, Intel vPro, Intel VT-x, Intel VT-d, AES-NI, og Smart Cache.
Alle Haswell serverprosessorer utenom E5-2609v3, E5-2603v3, E3-1220v3, E3-1225v3 og E3-1226v3 har flere tråder per kjerne (Hyperthreading).
Haswell-EX modeller støtter TSX, mens Haswell-E og Haswell-EP modeller fikk det deaktivert i august 2014, på grunn av et problem som ble oppdaget.
De har 5.56 milliarder transistorer.
Den integrerte kretsen er 661 mm2 stor.
Haswell serverprosessorer er vanligvis bredere enn sine skrivebords motpartnere, for potensiell bedre kjøling.
Alle Haswell serverprosessorer går under markedsnavnet Xeon.


==== Liste over alle Haswell-serverprosessorer ====


===== Betydning av suffikser =====
L betyr «low power», lavt strømforbruk.


=== Mobile prosessorer ===
Alle modellene støtter MMX, SSE, SSE2, SSE3, SSE3, SSE4, AVX, AVX2, FMA3, F16C, BMI1 og 2, Enhanced Intel SpeedStep Technology (EIST), Intel VT-x, Intel 64, Turbo Boost 2.0 (unntatt Core i3, Pentium og Celeron modeller), og Smart Cache.
De har 1.3 Milliarder transistorer.
Den integrerte kretsen er 181 mm2 stor.
De mobile prosessorene sikter for lavere strømforbruk, til bruk i blant annet enheter med batterier.
Mange mobile prosessorer har ikke varmespreder, istedenfor blir kjøleelementet plassert direkte over den integrerte kretsen.
Mange av disse mobile prosessorene kan variere sin temperatur og ytelse i forhold til hvor mye kjøling er tilgjengelig, til en større grad enn skrivebord og server prosessorer. Klokkefrekvensene på disse prosessorene er derfor mye mer variable enn server- og skrivebordsprosessorer.


==== Liste over Haswell mobile prosessorer ====


==== Betydning av suffikser ====
M - Mobil prosessor
Q - «Quadcore», fire kjerner
U - «Ultra-low power», lav varmeskaping fra prosessoren og lavt strømforbruk
X - «extreme», høy varmeskaping, men lavere enn skrivebordsprosessorer.
Y - Veldig lav varmeskaping og lavt strømforbruk


== Referanser ==